CELEX: 32016D2004
Language: sl
Date: 2016-11-14 00:00:00
Title: Izvedbeni sklep Komisije (EU) 2016/2004 z dne 14. novembra 2016 o spremembi Izvedbenega sklepa Komisije 2013/780/EU o določitvi odstopanja od člena 13(1)(ii) Direktive Sveta 2000/29/ES glede žaganega lesa brez lubja iz rodov Quercus L. in Platanus L. ter vrste Acer saccharum Marsh. s poreklom iz Združenih držav Amerike (notificirano pod dokumentrano številko C(2016) 7181)

16.11.2016   
            
            
               SL
            
            
               Uradni list Evropske unije
            
            
               L 308/62
            
         IZVEDBENI SKLEP KOMISIJE (EU) 2016/2004
   z dne 14. novembra 2016
   o spremembi Izvedbenega sklepa Komisije 2013/780/EU o določitvi odstopanja od člena 13(1)(ii) Direktive Sveta 2000/29/ES glede žaganega lesa brez lubja iz rodov Quercus L. in Platanus L. ter vrste Acer saccharum Marsh. s poreklom iz Združenih držav Amerike
   
      
         (notificirano pod dokumentrano številko C(2016) 7181)
      
   
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (1) ter zlasti druge alinee člena 15(1) Direktive,
   ob upoštevanju naslednjega:
   
               (1)
            
            
               Direktiva 2000/29/ES določa varstvene ukrepe proti vnosu organizmov, škodljivih za rastline ali rastlinske proizvode, iz tretjih držav v Unijo. Člen 1 Izvedbenega sklepa Komisije 2013/780/EU (2) določa odstopanje od varstvenih ukrepov v skladu z Direktivo 2000/29/ES in države članice pooblašča, da dovolijo vnos na svoje ozemlje žaganega lesa brez lubja iz rodov Quercus L. in Platanus L. ter vrste Acer saccharum Marsh. s poreklom iz Združenih držav Amerike, tudi če ga ne spremlja fitosanitarno spričevalo, do 30. novembra 2016, če takšen les izpolnjuje pogoje iz Priloge k navedenemu izvedbenemu sklepu.
            
         
               (2)
            
            
               Izvedbeni sklep Komisije (EU) 2015/893 (3) določa zahteve za vnos žaganega lesa brez lubja iz rodu Platanus L. in vrst Acer spp. s poreklom iz tretjih držav v Unijo. Navedene zahteve veljajo za nujne za fitosanitarno varstvo ozemlja Unije pred vrsto Anoplophora glabripennis (Motschulsky) in kakršno koli odstopanje od njih bi moralo veljati za neupravičeno. Za navedene vrste žaganega lesa brez lubja zato ne bi smelo več veljati odstopanje, določeno v Izvedbenem sklepu 2013/780/EU.
            
         
               (3)
            
            
               Na podlagi informacij, ki jih države članice redno predložijo Komisiji, je mogoče ugotoviti, da uporaba posebnih pogojev iz Priloge k Izvedbenemu sklepu 2013/780/EU zadostuje za preprečevanje vnosa škodljivih organizmov v Unijo. Države članice bi morale še naprej uporabljati navedene pogoje glede žaganega lesa brez lubja iz rodu Quercus L. s poreklom iz Združenih držav Amerike. Presoja tehničnih podatkov, ki so jih predložile Združene države Amerike, kaže, da program za potrjevanje žaganega trdega lesa, sušenega v pečeh, iz člena 2(3) Izvedbenega sklepa 2013/780/EU učinkovito deluje.
            
         
               (4)
            
            
               Zato bi bilo treba odobritev odstopanja glede žaganega lesa brez lubja iz rodu Quercus L. s poreklom iz Združenih držav Amerike podaljšati do 31. decembra 2026, da bi se izognili nepotrebnim motnjam v trgovini v zvezi z navedenim lesom.
            
         
               (5)
            
            
               Izvedbeni sklep 2013/780/EU bi bilo zato treba ustrezno spremeniti.
            
         
               (6)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   Sprememba Izvedbenega sklepa 2013/780/EU
   Izvedbeni sklep 2013/780/EU se spremeni:
   
               1.
            
            
               Člen 1 se nadomesti z naslednjim:
               „Z odstopanjem od člena 13(1)(ii) Direktive 2000/29/ES so države članice pooblaščene, da dovolijo vnos na svoje ozemlje žaganega lesa brez lubja iz rodu Quercus L. s poreklom iz Združenih držav Amerike, zajetega v eni od oznak KN in opisih iz oddelka I(6) dela B Priloge V k navedeni direktivi, tudi če ga ne spremlja fitosanitarno spričevalo, če takšen les izpolnjuje pogoje iz Priloge k temu sklepu.“
            
         
               2.
            
            
               V členu 3 se datum „30. novembra 2016“ nadomesti z datumom „31. decembra 2026“.
            
         Člen 2
   Naslovniki
   Ta sklep je naslovljen na države članice.
   
      V Bruslju, 14. novembra 2016
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 169, 10.7.2000, str. 1.
   
      (2)  Izvedbeni sklep Komisije 2013/780/EU z dne 18. decembra 2013 o določitvi odstopanja od člena 13(1)(ii) Direktive Sveta 2000/29/ES glede žaganega lesa brez lubja iz rodov Quercus L. in Platanus L. ter vrste Acer saccharum Marsh. s poreklom iz Združenih držav Amerike (UL L 346, 20.12.2013, str. 61).
   
      (3)  Izvedbeni sklep Komisije (EU) 2015/893 z dne 9. junija 2015 o ukrepih za preprečevanje vnosa vrste Anoplophora glabripennis (Motschulsky) v Unijo in njenega širjenja v Uniji (UL L 146, 11.6.2015, str. 16.)